stanford-oval/wikipedia huggingface dataset:
מפציעי השחר (ספר)
תוכן הספר

חלקו של הספר אשר ראה אור באנגלית מספר על ראשית ההיסטוריה הבהאית באיראן של המאה ה-19, עד שנת 1853 בערך, עם גירושו של בהאא אללה לבגדאד. לספר שני חלקים: קודם לתחילת הבאביזם, ואחריה. בחלק הראשון מסופר על שייח' אחמד אחסאי, תאולוג שיעי אשר קדם לבאב, אשר הקים תנועה משלו בתוך האסלאם השיעי, אשר רבים מחבריה הצטרפו לבאביזם ולבהאיזם. לאחר מכן מסופר על יורשו סייד כזים רשתי, איתו הבאב נפגש ולמד אולי חלק מתורתו. נביל מקשר אותם ישירות לתנועה הבאבית ומספר כי סייד כזים חזה את בואו של הבאב ואמר: "אתם רואים אותו בעיניכם ועדיין אינכם מזהים אותו!" בחלק השני מסופר על חיי הבאב ואותיות הח"י (שמונה-עשר המאמינים הראשונים בבאב) וביניהם מולא חוסיין, טאהרה, ובהאא אללה עצמו. הבאב נולד בעיר שיראז.
משם, לאחר מות סייד כאט'ים, הכריז הבאב על עצמו כ'מובטח', אסף אליו את אותיות הח"י ושלח אותם להפיץ את בשורתו ברחבי איראן, מה שגרם למהומות וסכסוכים עם השלטונות, שלא ראו בעין יפה את מה שנדמה היה להם כבגידה באסלאם האורתודוקסי הקיים. בעקבות זאת, באביים רבים נהרגו על דתם, ובסופו של דבר אף הבאב בעצמו נכלא במצודת מאקו והוצא להורג בתבריז.
השוואה לספרים אחרים דומים

ישנו גם ספר בשם "תאריח-י-ג'דיד" (ההיסטוריה החדשה), אשר נערך בשנת 1880 על ידי מירזא חוסיין המאדני, אשר התבסס על זכרונות שכתב באבי בשם מירזא ג'אני קשאני אודות הבאב בין השנים 1850–1852. שלא כמו "מפציעי השחר", ספר זה אינו פרי ידיו של סופר אחד, ומכיל תוספות וגרסאות שונות של אותן זכרונות, בנוסף לשגיאות בהעתקת כתבי היד.
השפעת הספר

על פי פיטר סמית' ב A Concise Encyclopedia of the Bahá'í Faith, לספר הייתה השפעה גדולה על הבנתם של בהאים מערביים את דתם ואת קשריה לבאביזם.
תרגומים

הספר נערך, תורגם בחלקו לאנגלית, והודפס לראשונה בשנת 1932 על ידי שוגי אפנדי, נינו של בהאא אללה ומנהיג הדת הבהאית.התרגום מכסה בערך את חציו הראשון של הספר. הטקסט המקורי עוד לא יצא לאור בשלמותו, על אף שקיימים תרגומים לפרסית ולטורקית מתרגומו האנגלי של שוגי אפנדי. הספר תורגם גם לכמה שפות אחרות, ביניהן צרפתית וערבית. כתב היד המקורי נשמר בארכיון הבהאי הבינלאומי בחיפה.
לקריאה נוספת

Nabíl-i-Zarandí (1932) [1890].  Shoghi Effendi (ed.). The Dawn-Breakers: Nabíl’s Narrative (Hardcover ed.). Wilmette, Illinois, USA: Bahá'í Publishing Trust. p. 676. ISBN 0-900125-22-5. - complete edition, with illustrations, footnotes in English and French, complete introduction and appendices.
Nabíl-i-Zarandí (1953).  Shoghi Effendi (ed.). The Dawn-Breakers: Nabíl’s Narrative (Hardcover ed.). London, UK: Bahá'í Publishing Trust. p. 507. ISBN 978-0-900125-22-5. - abridged, without illustrations.
הערות שוליים

1 2 3  "Smith, Peter (2000). "Dawn-breakers". A Concise Encyclopedia of the Bahá'í Faith. Oxford: Oneworld Publications". p. 118. ISBN 1-85168-184-1.
↑  "NABIL-E AʿẒAM ZARANDI, MOLLĀ MOḤAMMAD – Encyclopaedia Iranica". www.iranicaonline.org. נבדק ב-2019-06-15.
↑  "Bahá'í Reference Library - The Dawn-Breakers: Nabíl's Narrative of the Early Days of the Bahá'í Revelation, Pages xxiii-xxxviii". reference.bahai.org. נבדק ב-2019-06-15.
↑  "Bahá'í Reference Library - The Dawn-Breakers: Nabíl's Narrative of the Early Days of the Bahá'í Revelation". reference.bahai.org. נבדק ב-2019-06-15.
↑  "The New History (tarikh-i-jadid) of Mirza Ali-Muhammed the Bab". bahai-library.com. נבדק ב-2019-06-15.
| כתבים בהאיים |
| --- | --- | --- |
| מחיבורי בהאא אללה | אל-כתאב אל-אקדס • כתאב-י איקאן • המילים הנסתרות • שבעת העמקים • ארבעת העמקים • איגרות אל המלכים והשליטים • האיגרת אל בן הזאב • ג'ואהר אל-אסראר |  |
| מחיבורי עבד אל-בהאא' | שיחות פריז • תשובות לכמה שאלות • צוואתו של עבד אל-בהאא |  |
| מחיבורי שוגי אפנדי | הנה ה' עובר • היום המובטח הגיע |  |
| מחיבורי הבאב | קיום אל-אסמאא • באיאן • כתאב אל-אסמא • שבע ההוכחות |  |
| חיבורים שונים | מפציעי השחר |  |
ממשלת הרפובליקה האוטונומית של אבחזיה

|  מידע כללי |
| --- | --- |
 מדינה:  גאורגיה גאורגיה
 תחום שיפוט:  אבחזיה אבחזיה
 תאריך הקמה:  1991
 abkhazia.gov.ge
 קואורדינטות:  43°05′01″N 41°15′49″E﻿ / ﻿43.0837°N 41.2636°E﻿ / 43.0837; 41.2636
  (למפת גאורגיה מוגדלת) טביליסי כותאיסי בתומי רוסתווי זוגדידי גורי פותי סוחומי חאשורי רוסיה אזרבייג'ן ארמניה טורקיה הים השחור ממשלת הרפובליקה האוטונומית של אבחזיה(למפת גאורגיה רגילה) טביליסי כותאיסי בתומי רוסתווי זוגדידי גורי פותי סוחומי חאשורי רוסיה אזרבייג'ן ארמניה טורקיה הים השחור ממשלת הרפובליקה האוטונומית של אבחזיה(למפת אבחזיה רגילה) סוחומי גגרה גודאותה אוצ'מצ'ירה רוסיה גאורגיה הים השחורממשלת הרפובליקה האוטונומית של אבחזיה(למפת אבחזיה מוגדלת) סוחומי גגרה גודאותה אוצ'מצ'ירה רוסיה גאורגיה הים השחורממשלת הרפובליקה האוטונומית של אבחזיה
 
ממשלת הרפובליקה האוטונומית של אבחזיה (בגאורגית: აფხაზეთის ავტონომიური რესპუბლიკის მთავრობა; באבחזית: Ари' е'иҕьуп Аҧснытәи Автономтәи Республика) הוא הגוף היחיד המוכר באופן בינלאומי כסמכות החוקית לשלוט באבחזיה, רפובליקה אוטונומית של גאורגיה, אשר מגדירה את עצמה מחוץ לשליטה הגאורגית מאז הסכסוך הגאורגי-אבחזי שהתרחש בתחילת שנות ה-90.
הממשלה דה יורה של אבחזיה, אשר נקראה בעבר מועצת השרים של אבחזיה, נסוגה מאבחזיה, לאחר שכוחות בדלניים של אבחזים, בגיבוי רוסי כפי הנראה, יחד עם בעלות בריתם, שכללה את הקונפדרציה של אנשי הקווקז ההרריים, השתלטו על הנפה שבתחומה שוכנת הבירה סוחומי, ב-27 בספטמבר 1993, לאחר מאבק מר, והובילו להרג המוני של אנשים שמוצאם האתני גאורגי. כמו כן, מספר מספר חברים של הממשלה האבחזית, כולל היושב ראש ז'יולי שרטאווה, הוצאו להורג על ידי מורדים. מועצת השרים העתיקה את מקום מושבה לבירה טביליסי ומשמשת שם כממשלה דה יורה של אבחזיה מזה 13 שנה. במהלך תקופה זו, הממשלה האבחזית בגלות, בהנהגת תמז נדראישווילי, היו מעורבים, במידת מה, במחלוקות פנימיות ולא השתתפו באופן פעיל בפוליטיקה של אבחזיה עד להיבחרו של יושב ראש חדש, איראקלי אלאסניה, שמונה על ידי הנשיא, מיכאיל סאקשווילי, שהיה עד אז השליח שלו לשיחות השלום עם אבחזיה.
בתקופת התקדמות המבצע המשטרתי של גאורגיה בעמק קודורי, אשר במהלכה פורקה מנישקה, בחלקה הגדול, המיליציה המקומית בהנהגת אמזר קוויציאני, הוחזר הסדר והחוק לאזור, והנשיא סאקשווילי הכריז ב-27 ביולי 2006, הכריז על הקמת ממשלה אבחזית גולה, שבסיסה בטביליסי בעמק קודורי, שבאבחזיה עילית. ממשל זה מייצג 17% משטח אבחזיה ו-1% מאוכלוסייתה.
משמעותה של החלטה זו כי לראשונה מאז 1993 הממשלה נכנסת לתוך אמצע אבחזיה, של אבחזיה שלנו, כדי לממש את הסמכות השיפוטית הגאורגית ומשטר חוקתי גאורגי. עובדה זו חשובה מאוד ומהותית לאירועים הפוליטיים
ראשי ממשלת הרפובליקה האוטונומית של אבחזיה

| מס' | שם | תקופת כהונה | תקופת כהונה |
| --- | --- | --- | --- |
| 1 | תמז נדראישווילי (אנ') | ספטמבר 1993 | 16 במרץ 2004 |
| 2 | לונדר צאווה (אנ') | 16 במרץ 2004 | 30 בספטמבר 2004 |
| 3 | איראקלי אלאסניה | 30 בספטמבר 2004 | 24 באפריל 2006 |
| 4 | מלחז אקישבאיה | 24 באפריל 2006 | 11 ביוני 2009 |
| 5 | גיאורגי ברמיה (אנ') | 11 ביוני 2009 | 5 באפריל 2013 |
| - | ווטקאנג קולביה (אנ') (בפועל) | 8 באפריל 2013 | 1 במאי 2019 |
| - | רוסלן אבשדזה (אנ') (בפועל) | 1 במאי 2019 | מכהן |
הערות שוליים

↑  הקונפדרציה של אנשי הקווקז ההרריים הוא ארגון פוליטי בעל אופי צבאי הכוללת מיליטנטים מהרפבלוקיות הצפון קווקזיות של רוסיה
↑  נכון לשנת 2006
↑  "הממשלה האבחזית שבסיסה בטביליסי עוברת לקודורי", Civil Georgia, טביליסי, 27.7.2006
| גאורגיה הסכסוך הגאורגי-אבחזי אבחזיה |
| --- | --- | --- |
| מאורעות עיקריים | הטיהור האתני של גאורגים מאבחזיה • מלחמת אבחזיה • פלישת רוסיה לגאורגיה • מלחמת אבחזיה השנייה • הסכם מוסקבה (1994) • מהומות סוחומי (1989) |  |
| מוקדי סכסוך | אבחזיה עילית • מחוז גאלי • טקווארצ'לי |  |
| מעורבים בסכסוך | אבחזיה • גאורגיה • רוסיה • UNOMIG • יחסי רוסיה-גאורגיה • הממשל דה יורה של אבחזיה • כוח שמירת השלום באבחזיה |  |
| רקע | אבחזיה ססר • אבחזים • גאורגים • מגרלים • סוואנים • ממלכת אבחזיה • נסיכות אבחזיה • אבחזיה אסס"ר • מלחמת האזרחים הגאורגית |  |
| גאורגים בסכסוך | ז'יולי שרטאווה • סומבט סאקיאן • גורם גביסקיריה • ראול אשבה |  |
| אבחזים בסכסוך | סרגיי בגאפש • ולדיסלב ארדזינבה |  |
ראו גם היסטוריה של אבחזיה • היסטוריה של גאורגיה
מפציץ

מטוס B-2 מטיל פצצות רבות מגובה רב
מפציץ הוא מטוס צבאי שנועד להטיל פצצות על מטרות קרקע. בניגוד למטוסי קרב, מפציצים מתאפיינים בקיבולת גבוהה של חימוש, והחימוש שלהם נמצא לרוב בתוך תא פצצות (אנ') בתוך גוף המטוס ולא על מתלה חימוש (אנ') בכנפיים. המפציצים זכו לעדנה בעיקר בתקופת מלחמת העולם השנייה. כיום המפציץ המסורתי הולך ונדחק הצידה ומחליפים אותו מטוסי קרב רב־משימתיים המסוגלים לשאת חימוש הכולל פצצות, פצצות מונחות וטילי אוויר־קרקע.
היסטוריה > מלחמת העולם הראשונה

המפציץ התפתח בתחילת מלחמת העולם הראשונה בעת שהתפתח גם מטוס הקרב. המפציצים הראשונים היו למעשה מטוסים רגילים שהטילו פצצות פשוטות אל הקרקע.
הגרמנים השתמשו בצפלינים בתור מפציצים, בעיקר בגלל הטווח ויכולת ההעמסה הגבוהים שלהם. צפלינים יכלו לשאת פצצות מגרמניה לבריטניה, וכך בנו הגרמנים את היסודות להפצצה אסטרטגית – הפצצה על ערי האויב ועל התשתיות הכלכליות שלו. הפצצות כאלו נעשו בעיקר בלילות. מדינות ההסכמה למדו מהגרמנים והחלו ליצור מפציצים דו־כנפיים בעלי כמה מנועים שנועדו במיוחד להפצצה אסטרטגית.
היסטוריה > מלחמת העולם השנייה

בזמן מלחמת העולם השנייה החלו להיווצר קטגוריות שונות של מפציצים. מלבד המפציץ האסטרטגי נבנו מפציצי טורפדו, מפציצי צלילה ומטוסים שנועדו לתמיכה בכוחות קרקע. מלבד זאת המפציץ האסטרטגי החל לשאת תחמושת שנועדה להגנה מפני מטוסי אויב בשל פגיעותם הגבוהה – המפציץ היה גדול ומגושם, ויכולת תמרון שלו הייתה מוגבלת. כל אלה עשו אותו למטרה נוחה ליירוט.
בשלבים מסוימים של המלחמה היו נפוצות גיחות הפצצה, וההתקפות על ערי בריטניה וגרמניה גבו מחירים כבדים מאוד. הבליץ שבוצע בשנים 1940–1941 השאיר את חותמו על לונדון בצורה ניכרת. אך גיחות הפצצה בוצעו גם על בתי חרושת גרמניים ותשתיות מרכזיות. למשל פיצוץ הסכרים הגרמניים ב־16 במאי 1943 באמצעות להק 617 של חיל האוויר המלכותי. בחזית הפסיפית השתמשו האמריקאים במטוסי ה־B-29 להפצצות על ערי יפן.
היסטוריה > המלחמה הקרה

המפציצים היו אמצעי שבאמצעותו יכלו המעצמות לשאת נשק גרעיני מארצות הברית לברית המועצות ולהפך. המפציצים שימשו בעיקר להרתעה.
כלי הנשק החדישים שפותחו, ובהם טילי אוויר־אוויר מונחים, סייעו למפציצים להימנע מיירוטם. המפציצים החדשים יכלו לטוס גבוה יותר ובמהירות רבה יותר – ובכך להימנע מגילוי על ידי מכ"ם. כשפותחו טילי קרקע־אוויר שונתה הטקטיקה ומפציצים טסו בגובה נמוך ובמהירות רבה.
מטוסים שנועדו לשאת חימוש גרעיני נצבעו בצבע לבן מיוחד שמצמצם חדירת קרינה הרדיואקטיבית.
פיתוח של מפציצים אסטרטגיים גדולים נוספים בחלקים המאוחרים של המלחמה הקרה הופחת בגלל העלויות העצומות ובשל פיתוחם של טילים בליסטיים בין־יבשתיים שסיפקו עוצמת הרתעה דומה ללא סכנת יירוט. עם זאת פותחו בארצות הברית ובברית המועצות מטוסי הפצצה על־קוליים, כמו B-1, הבקפייר והבלאק ג'ק. בסוף שנות ה־80 הוכנס לשירות ארצות הברית מטוס הביון וההפצצה הכבד B-2, שהוא בעל יכולת חמקנית ויכול להגיע עד לאזור המטרה ולשגר לכיוונה טילי שיוט מדויקים, כמו הטומהוק, או חימוש אחר שיכול להיות בעל ראש נפץ גרעיני. עם זאת העלויות הגבוהות של המפציצים החדשים בעלי תכונת החמקנות גרמו לכך שרק מעטים מהם יוצרו, ולכן המפציצים האסטרטגיים המזדקנים לא הוצאו עדיין משירות ועתידים להמשיך לשרת את צבא ארצות הברית בעשרות השנים הקרובות.
היסטוריה > אחרי המלחמה הקרה – הגבולות מטשטשים

בעידן המודרני ירדה קרנו של המפציץ והוא אינו כוח מרתיע כפי שהיה במלחמה הקרה. כיום נבנים מטוסים המעוצבים לקרב אווירי ומסוגלים גם להטיל פצצות בדיוק רב, לדוגמה מטוס F-16, שהשתמשו בו לעיתים קרובות כנושא פצצות, בעיקר במלחמת לבנון השנייה ובמלחמת עיראק. עם זאת ישנה עדיין הבחנה ברורה בין מפציץ למטוס קרב שמסוגל להטיל פצצות - המפציץ הוא מטיל פצצות לטווח ארוך המסוגל להיכנס לתוך שטח האויב ולהפציץ מטרות, ואילו מטוס הקרב מוגבל למשימות באזורים קרובים יחסית.
התוכניות של ארצות הברית ורוסיה למפציץ עתידי מושעות. מפציצי B-52 ו-B-2 של חיל האוויר האמריקני ו-Tu-95 של חיל האוויר הרוסי יישארו כנראה בשירות לפחות עד 2020.
סוגי מפציצים > מפציץ צלילה

מטוס מפציץ קטן שמפציץ את מטרותיו באמצעות צלילה כמעט אנכית אל המטרה. ברגע שהוטלו הפצצות, המטוס מטפס חזרה לגובה טיסה. שיטה זו הוכחה כבעלת דיוק גבוה וכמעט שאינה חושפת את הטיס לאש נ"מ. השימוש במטוסים מהסוג הזה היה נפוץ בהפצצת גשרים או ספינות. בקרב מידוויי רוב נושאות המטוסים שטבעו טובעו בגלל פצצות ששוחררו ממפציצי צלילה. השימוש המתועד הראשון בשיטת הצלילה היה במלחמת העולם הראשונה, ובמלחמת העולם השנייה יוצרו מטוסים המיועדים במיוחד למטרה זו. לאחר מלחמת העולם השנייה מפציצי הצלילה נעלמו בעקבות התפתחות כלי הנ"מ ומפני שהצבאות העדיפו את מטוסי הקרב הזריזים על פני מפציצי הצלילה האיטיים והפגיעים. דוגמאות: SBD דונטלס, שטוקה, אאיצ'י D3A.
סוגי מפציצים > מפציץ טורפדו

מפציץ שמסוגל הן להטיל פצצות רגילות והן לשחרר טילי טורפדו לשם הטבעת ספינות. הטילים שבהם השתמשו היו קטנים וקלים יותר מאלה שבהם השתמשו הצוללות. הרעיון נעשה מעשי ומבצעי בשנים המאוחרות של מלחמת העולם הראשונה, והשימוש בו המשיך במלחמת העולם השנייה. בסוף מלחמה זו פחת בהדרגה השימוש במפציצי טורפדו, ובשנות ה־80 פסק סופית. כיום ישנם מסוקים ומטוסי קרב המסוגלים לשחרר טילי טורפדו. דוגמאות: TBF אוונג'ר, בריסטול בופייטר, ויקרס וילדביסט, פיירי סורדפיש.
סוגי מפציצים > מפציץ חמקן

המפציצים החמקנים הם בשורה חדשה יחסית בתחום התעופה, מדובר במפציצים שבשל עיצובם המיוחד מסוגלים להטות את גלי המכ"ם המגיעים אליהם לכיוון שונה מזה של תחנת המכ"ם ובכך למזער באופן ניכר את הסיכוי לזיהוי וליירוט. מפציצים כאלה מכוסים בחומר בולע מכ"ם בצבע שחור. הרעיון קיבל תמריץ במלחמה הקרה, אף על פי שהמחקר והפיתוח של מפציצים כאלה היו יקרים מאוד. נבנו שני מטוסים מסוג זה: F-117 נייטהוק - מטוס תקיפה עד שהוצא מהשרות ב־2008, והמפציץ B-2 ספיריט שנועד להפצצה. בשנים האחרונות השכילו המהנדסים לבנות למטוסי יירוט ותקיפה בעלי תכונות חמקנות: F-22 ראפטור ו־F-35 לייטנינג II, שרכשה ישראל.
סוגי מפציצים > מפציץ אסטרטגי

מפציץ המסוגל להטיל משקל רב של פצצות על מטרות (בדרך כלל מרכזי תעשייה/גשרים/סכרים) באזורים מרוחקים כדי לפגוע במאמץ המלחמה של אויב. מפציץ מסוג זה היה חשוב במלחמה הקרה, שכן היה סוג המפציץ היחיד המסוגל לשאת תחמושת גרעינית למרחקים ארוכים. דוגמאות: B-52, אוורו לנקסטר, B-29, Tu-95.
סוגי מפציצים > מטוס לסיוע קרוב

סוג של מפציץ טקטי הפועל בקרבה ישירה לכוחות חי"ר או טנקים וכלי רכב קרביים משוריינים אחרים. מטוסים כאלה תומכים בכוחות הקרקע ואינם תוקפים מטרות גדולות. יש כמה כינויים לסוג זה של מפציצים – מטוס תקיפה, מפציץ־קרב, לוחם טקטי, Tank Buster (בפירוש מילולי – מכסח טנקים), מפציץ טקטי ועוד. דוגמאות: סופווית קאמל, שטוקה, הוקר הוריקן, Il-2 שטורמוביק, A-10 ת'נדרבולט,F/A-18,F-35.
| תעופה צבאית  • תעופה • תעופה אזרחית |
| --- | --- | --- |
| סוגי כלי טיס | מטוס קרב • מטוס תקיפה • מטוס קרב רב-משימתי • מפציץ • מטוס ריגול • מטוס תובלה • מסוק קרב • מסוק סער • מטוס שליטה ובקרה • כטב"ם | מטוס F-16I של חיל האוויר הישראלי מסוק קרב מטוס ספיטפייר מדגם 22 |
| כלי נשק | פצצה (שימוש כללי ומונחית) • טיל אוויר-אוויר • טיל אוויר-קרקע • טיל שיוט • חימוש משוטט (כטב"ם מתאבד) • רקטה • תותח אוטומטי/מקלע כבד (כגון M2 בראונינג ו-M61A1 וולקן) | מטוס F-16I של חיל האוויר הישראלי מסוק קרב מטוס ספיטפייר מדגם 22 |
| מושגים עיקריים | לוחמה אווירית • קרב אוויר • הפצצה אסטרטגית • הפצצה טקטית • תובלה אווירית • מודיעין אוויר | מטוס F-16I של חיל האוויר הישראלי מסוק קרב מטוס ספיטפייר מדגם 22 |
| מערכות עיקריות | לוחמה אווירית במלחמת העולם הראשונה • לוחמה אווירית במלחמת העולם השנייה • לוחמה אווירית במלחמת קוריאה • לוחמה אווירית במלחמת וייטנאם • לוחמה אווירית במלחמת המפרץ | מטוס F-16I של חיל האוויר הישראלי מסוק קרב מטוס ספיטפייר מדגם 22 |
| מושגים משניים | טייסת • אלוף הפלות • גיחה • נ"מ • יעף • חמקנות  • לוחמה אלקטרונית | מטוס F-16I של חיל האוויר הישראלי מסוק קרב מטוס ספיטפייר מדגם 22 |
מפציץ B-17 מתקופת מלחמת העולם השנייה.
מריצה (נהר)

| --- | --- |

המריצה סמוך לאדירנה
 מידע כללי
 אורך:  480 ק"מ
 ספיקה ממוצעת:  200 מ"ק לשנייה 
 אגן ניקוז:  53,000 קמ"ר
 מוצא:  הרי רילה, בולגריה
 גובה מוצא הנהר:  2,378 מטרים
 יובלים:  טונג'ה, Chepelare River, טופולניצה (נהר), ואצ'ה, סאזלייקה, Yadenitsa, סטריאמה, Chepinska river, לודה רקה, ארדה, Ergene, Srebra (Silver) River 
 שפך:  הים האגאי, סמוך לאלכסנדרופולי
 מדינות באגן הניקוז:  בולגריה בולגריה טורקיה טורקיה יוון יוון
 מפה של אזור נהר מריצה
 נהר מריצה (בצהוב)
 
מָרִיצָה (בבולגרית: Марица; ביוונית: Μαρίτσα; בטורקית: Meriç, מֶרִיץ'), או אֶוורוֹס (מיוונית: Έβρος), הוא נהר בתראקיה שבבלקן, הנובע בהרי רילה במערב בולגריה בגובה של 2,378 מטר, וזורם לאורך 480 ק"מ עד לשפכו בצפון הים האגאי, כ-14.5 ק"מ מזרחית לעיר אלכסנדרופולי בצפון-מזרחה של יוון. המריצה זורם ברובו בתחומי בולגריה, בעמק רחב בין הרי הבלקן מצפון והרי רודופי מדרום, וכיוון זרימתו מזרחה. הנהר זורם לאורך גבול טורקיה ויוון עד הגיעו בסמוך לעיר אדירנה בטורקיה, מקום בו הוא פונה לכיוון דרום, ולאחר שהוא זורם בתחומי טורקיה לאורך כ-8 קילומטרים, הוא ממשיך עד לשפכו לאורך קו הגבול שבין טורקיה ויוון. העיר הגדולה השוכנת על גדות הנהר היא פלובדיב בבולגריה.
עמק נהר המריצה מהווה חלק מנתיב הרכבת סופיה – איסטנבול. קרקעות העמק הפוריות תומכות בגידול פירות וירקות נרחב, במיוחד לייצוא. על יובלים של המריצה פותחו מספר תוכניות הידרואלקטריות גדולות ותוכניות השקיה.
היסטוריה

בשנת 1371 התקיים באזור קרב מריצה שבו ניצחו העות'מאנים את הסרבים, והרגו את ווקשין מרנצ'ביץ' (Vukašin Mrnjavčević) ויובן אוגלישה (Jovan Uglješa).
המריצה עלה על גדותיו וגרם להצפות ולנזקים כבדים במספר הזדמנויות בעשור הראשון של המאה ה-21, ובין היתר בפברואר, מרץ ואוגוסט 2005 ובמרץ 2006.
במהלך העשור השני המאה ה-21 עברו במסלול של האוורוס מהגרים לא חוקיים לאיחוד האירופי.
הערות שוליים

↑  Editors of Encyclopaedia Britannica, [https://www.britannica.com/place/Maritsa-River Maritsa River
river, Europe], ENCYCLOPAEDIA BRITANNICA
↑  Evros: The immigrants’ gateway | Need to Know | PBS, www.pbs.org
| --- | --- |
בקרת זהויות :  NLI: 987007535567705171  BnF: cb14576864x (data)  GND: 4761279-4  LCCN: sh88007012  NARA: 10044372  VIAF: 136281809   WorldCat (עם VIAF): 136281809 
ערך זה הוא קצרמרבנושא נהרות ונחלים. אתם מוזמנים לתרום לוויקיפדיה ו.
מקס בראון

| --- | --- |
אין תמונה חופשית
 לידה:  10 בפברואר 1981 (בן 43) אילקלי, הממלכה המאוחדת 
 מדינה:  הממלכה המאוחדת 
 תקופת הפעילות:  מ-2001 
 פרופיל ב-IMDb
 
-מקס בראון (באנגלית: Max Brown; נולד ב-10 בפברואר 1981) הוא שחקן אנגלי.
ביוגרפיה

מקס בראון נולד באילקליי שביורקשייר, אנגליה. הוא גדל ובילה את רוב ילדותו עם משפחתו בשרוסברי שבשרופשייר. יש לו שתי אחיות קלואי ופיבי. מגיל צעיר נטה להיות שחקן. בילדותו הופיע באופן קבוע בהצגות באולם בשרוסברי. בגיל 13 עבר להתגורר במינסוטה, ארצות הברית ולמד בבתי הספר "סט. פול אקדמי" ו"סאמיט סקול".
בראון החל להופיע על המסך בתפקיד דני הרטסטון בסדרה "גרנג' היל". מאז הופיע בסדרות פופולריות רבות בהן "Heartbeat", "מאהבות", "מלחמתו של פויל" ו"שושלת טיודור". בסדרה "שושלת טיודור" גילם בראון את דמותו של אדוארד סימור אחיה של ג'יין סימור שהייתה אשתו השלישית של הנרי השמיני ואם בנו אדוארד.
בקולנוע הופיע בסרטים "Turistas" וב-"Daylight Robbery" (שוד לאור יום). ב-2010 שיחק בקומדיה "Flutter" והחל להופיע בסדרת הריגול "ספוקס" בתפקיד דימיטרי לבנדיס.
פילמוגרפיה > קולנוע

| שנה | שם | שם באנגלית | תפקיד | הערות |
| --- | --- | --- | --- | --- |
| 2002 |  | Fallen Angels | בראד |  |
| 2006 | התיירים | Turistas | ליאם |  |
| 2006 |  | True True Lie | צ'אד |  |
| 2008 |  | Daylight Robbery | דוקטור |  |
| 2009 |  | Act of God | ריצ'רד שורט |  |
| 2011 |  | Flutter | ואגנר |  |
| 2012 |  | Departure Date | קייל |  |
| 2012 |  | Love Tomorrow | דומיניק |  |
| 2017 |  | That Good Nigth | מייקל |  |
| 2019 | אחוזת דאונטון | Downton Abbey | ריצ'רד אליס |  |
פילמוגרפיה > טלוויזיה

| שנה | שם | שם באנגלית | תפקיד | הערות |
| --- | --- | --- | --- | --- |
| 2001–2002 | גרנג' היל | Grange Hill | דני הרטסון | סדרת טלוויזיה (36 פרקים) |
| 2001–2002 | קרוסרודס | Crossroads | מארק ראסל |  |
| 2002–2004 |  | Hollyoaks | קריסטיאן הרגרייבס |  |
| 2005 | עם הרגליים על הקרקע | Down to Earth | לאון | בפרק "Tall Tales" |
| 2005 | רופאים | Doctors | קני פארקס | בפרק "Is There a Doctor in the House?" |
| 2005 | חדר מיון | Casualty | סיימון ברוטון | בפרק "Brief Encounters" |
| 2006 |  | Heartbeat | פיט גרימשו | בפרק "Give Peace a Chance" |
| 2008 | מאהבות | Mistresses | סם גריי | סדרת טלוויזיה (6 פרקים) |
| 2008–2010 | שושלת טיודור | The Tudors | אדוארד סימור |  |
| 2010 | מלחמתו של פויל | Foyle's War | אדם ויינרייט | סדרת טלוויזיה (3 פרקים) |
| 2010–2011 | ספוקס | Spooks | דימיטרי לוונדיס | סדרת טלוויזיה (עונות 9 - 10; 14 פרקים) |
| 2012–2013 | היפה והחיה | Beauty & the Beast | איוואן מרקס | סדרת טלוויזיה (עונה ראשונה; 18 פרקים) |
| 2015 | סליפי הולו | Sleepy Hollow | אוריון | בפרק "Paradise Lost" |
| 2015 |  | You, Me And The Apocalypse | ד"ר סמואל | סדרת טלוויזיה (3 פרקים) |
| 2016 | הסוכנת קרטר | Agent Carter | מייקל קרטר | בפרק "Smoke & Mirrors" ובפרק "A Little Song and Dance" |
| 2018-2016 | רויאלס | The Royals | רוברט הנסטרידג' | תפקיד אורח (עונה 2) תפקיד ראשי (עונות 4-3); 21 פרקים |
| 2022–הווה |  | Sister Boniface Mysteries | סאם גילספי | תפקיד ראשי (2 עונות); 22 פרקים |
| 2023 | נולי | Nolly | מייקל סאמרטון (אנ') | מיני-סדרה |
מערכת דינקין

מערכת דינקין היא משפחה של קבוצות המקיימת תכונות סגירות מסוימות. מערכות אלו נקראות על שמו של המתמטיקאי הרוסי יוג'ין דינקין.
משפט π−λ קובע קשר בין מערכות דינקין לבין סיגמא-אלגברות, וקשר זה מאפשר להוכיח תכונות רבות בתורת המידה ובתורת ההסתברות, כדוגמת משפט המחלקה המונוטונית.
הגדרות

תהי  X קבוצה.
משפחה של תת-קבוצות  {\mathcal {E}}\subseteq {\mathcal {P}}(X) נקראת מערכת-π, אם לכל  A,B\in {\mathcal {E}} מתקיים  A\cap B\in {\mathcal {E}}.
משפחה של תת-קבוצות {\mathcal {L}}\subseteq {\mathcal {P}}(X) נקראת מערכת-λ (או מערכת דינקין ), אם מתקיימים שלושת התנאים הבאים:
X\in {\mathcal {L}}
לכל  A,B\in {\mathcal {L}} המקיימות  A\subseteq B, מתקיים  B\setminus A\in {\mathcal {L}}.
לכל סדרה  \left\{A_{i}\right\}_{i=1}^{\infty }\subseteq {\mathcal {L}} המקיימת  A_{1}\subseteq A_{2}\subseteq A_{3}\subseteq ..., מתקיים כי  \bigcup _{i=1}^{\infty }A_{i}\in {\mathcal {L}}.
יחד, התכונות האלה מרכיבות את המושג סיגמא אלגברה: משפחה של תת-קבוצות היא סיגמא-אלגברה, אם ורק אם היא גם מערכת-π וגם מערכת-λ.
תהי  P\subseteq {\mathcal {P}}(X) משפחה כלשהי של תתי-קבוצות.
נסמן את הסיגמא-אלגברה הנוצרת על ידי  P להיות  \sigma (P). זהו חיתוך כל הסיגמא-אלגבראות המכילות את  P.
נסמן את המערכת-λ הנוצרת על ידי  P להיות  \lambda (P). זהו חיתוך כל המערכות-λ המכילות את  P.
משפט π−λ

משפט: תהי  X קבוצה ותהי  {\mathcal {E}}\subseteq {\mathcal {P}}(X) מערכת-π. אזי  \sigma ({\mathcal {E}})=\lambda ({\mathcal {E}}).
נשים לב שכל סיגמא-אלגברה היא בפרט גם מערכת-λ, ולכן ברור כי לכל משפחה של תתי-קבוצות  P\subset {\mathcal {P}}(X) מתקיים  \lambda (P)\subset \sigma (P). משפט π−λ מוסיף כי אם  P היא מערכת-π, אז  \lambda (P) היא למעשה סיגמא-אלגברה.
משפט π−λ > הוכחה

נראה כי  \lambda ({\mathcal {E}}) סגורה לחיתוך. 
למה: לכל  E\in {\mathcal {E}} נגדיר  {\mathcal {L}}_{E}=\left\{A\subseteq X|A\cap E\in \lambda ({\mathcal {E}})\right\}. אזי  {\mathcal {L}}_{E} היא מערכת-λ המכילה את  {\mathcal {E}}.
הוכחת הלמה: ברור כי  {\mathcal {E}}\subseteq {\mathcal {L}}_{0}. נראה כי היא מערכת-λ.
ברור כי  X\in {\mathcal {L}}_{E}. יהיו  A,B\in {\mathcal {L}}_{E} המקיימות  A\subseteq B. מתקיים כי  E\cap (B\setminus A)=(E\cap B)\setminus (E\cap A), וזהו הפרש של שתי קבוצות השייכות ל- \lambda ({\mathcal {E}}), לכן  B\setminus A\in {\mathcal {L}}_{E}. בהינתן סדרה  \left\{A_{i}\right\}_{i=1}^{\infty }\subseteq {\mathcal {L}}_{E} העולה ביחס להכלה, אז ברור כי  E\cap (\bigcup _{i=1}^{\infty }A_{i})=\bigcup _{i=1}^{\infty }(E\cap A_{i}), לכן  \bigcup _{i=1}^{\infty }A_{i}\in {\mathcal {L}}_{E}.
מסקנה:  \lambda ({\mathcal {E}}) סגורה לחיתוכים סופיים.
הוכחת המסקנה: מהלמה נובע שלכל  E\in \lambda ({\mathcal {E}}) מתקיים כי  {\mathcal {L}}_{E} היא מערכת-λ המכילה את  E, לכן נובע כי  \lambda ({\mathcal {E}})\subseteq {\mathcal {L}}_{E}.
יהיו  A,B\in \lambda ({\mathcal {E}}). נגדיר  {\mathcal {L}}_{A}=\left\{B\subseteq X|B\cap A\in \lambda ({\mathcal {E}})\right\}. באופן דומה להוכחת הלמה ניתן להראות כי  {\mathcal {L}}_{A} היא מערכת-λ המכילה את  {\mathcal {E}}, ומכך נובע כמו קודם כי  \lambda ({\mathcal {E}})\subseteq {\mathcal {L}}_{A}, כלומר לכל  B\in \lambda ({\mathcal {E}}) מתקיים  A\cap B\in \lambda ({\mathcal {E}}).
נסיק כי  \lambda ({\mathcal {E}}) היא סיגמא-אלגברה.
סגירות למשלים: תהי  A\in \lambda ({\mathcal {E}}). מהיות  \lambda ({\mathcal {E}}) מערכת-λ נובע כי  X\in \lambda ({\mathcal {E}}), ולכן גם  A^{\complement }=X\setminus A\in \lambda ({\mathcal {E}}).
סיגמא אדיטיביות: תהי  \left\{A_{i}\right\}_{i=1}^{\infty }\subseteq \lambda ({\mathcal {E}}). נציג  \bigcup _{i=1}^{\infty }A_{i}=\bigcup _{N=1}^{\infty }\bigcup _{i=1}^{N}A_{i}, וברור כי הסדרה  \left\{\bigcup _{i=1}^{N}A_{i}\right\}_{N=1}^{\infty } עולה ביחס להכלה, ולכן  \bigcup _{i=1}^{\infty }A_{i}\in \lambda ({\mathcal {E}}).